Kirje etelä-Afrikasta
Lupaukseni mukaan tahdon sinFulle
taas kirjoittaa ja kertoa uutisia täältä
Afrikan perältä. Sinä varmaankin kysyt
miksi minä kirjeeni julkaisen, enkä
suoraan lähetä sinulle, niinkuin ennen
olen tehnyt, vaan syy siihen on se, että
akat täällä Afrikassa kertoivat sinun julkaiseen
yhden edellisistä kirjeistäni, jonka
tähden minä tällä kertaa tahdon sinulta
sen vaivan säästää ja lähettää kirjeeni
Keski-Suomen toimitukselle. — Ja jos
ei muistini minua aivan petä, niin useammat
kirjeenvaihtajat alkavat puheen
ilmasta, siis minäkin tahdon vanhaa
tapaa seurata ja kertoa sinulle että täällä
on tätä nykyään kovin kuuma. Vlistä
tahdon muistuttaa että Port Elizabeth
on 34 astetta etelä-puolella päivän-tasaajata
ja että täällä siis nyt on
kesäaika. — Useasti olen ajatellut ettekö
te sieltä korkiasta pohjasta voisi edes
postissa meille lähettää vähän kylmää
virvoitukseksi, sillä jos Suomi on vanhallaan,
niin pitäisi sitä kyllä tällä vuosiajalla
löytyä liikenemään.

Kirjeessäsi pyysit minua kertomaan
oloista ja tavoista niissä paikoissa, johon
sallimukseni ja ammattini minut
viemät. Tahdon siis lyhykäisesti pyyntösi
täyttää. Port  on Algoalahden
pohjassa Cap-Koloniassa noin 80
Suomen penikulmaa itä-puolella Hyvän
Toivon nientä. — Kaupunki, jossa
notaan olevan 30 tuhatta asujainta, on
hyvin kauniilla paikalla vuoren reunalla
rakettu europalaisen tavan mukaan ja
sisältää useita somia kirkkoja, kouluja y.
m. Suurin osa porvaristosta sekä likimmiten
kaikki virkamiehet ovat Englantilaisia;
ilman näitä löytyy paljous
muita kansalaisia Europasta sekä lisäksi
neekeriä ja Indiasta tuotuja Malajeja.
Olenpa minä täällä pari Suomalaistaki
tavannut. — Maakunnan asujamet ovat
enemmiten Hollantilaista sukuperää, sillä
koko tämä maa on ennen ollut Hollantilainen
uutis-asuma, vaan Englantilaiset
Kenraali Craig’in ja Amiraali Elfinstone’n
komannon alla valloittivat sen;
useammat paikkakunnan nimet niinkuin
Uitenhage, Zvellendam ja monta muuta
muistuttavat myöskin Hollantilaisista.
Maan laatu sanotaan oleva hedelmällinen
ja aivan sopuisa maanviljelykselle.
Täällä saadaan siis kaikenlaista viljaa,
etelän hedelmiä, jotenki hyvää viiniä,
tupakkia y. m. — Kuitenkin on tähän
saakka karjan-hoito pidetty arvoisampana
kuin maanviljelys, josta syystä myöskin
maan paraat ulos-vienti tavarat ovat
villoja, nahkoja ja nälkä-kurjen höyheniä.
Sopii mainita että koska nälkäkurjen
höyhenet ovat hyvin kallista
kauppatavaraa, niin maakartanon omistajat
kasvattavat yllä mainittuja lintuja
höyhenien tähden. Teollisuus on
vielä aivan vähäpätöisellä kannalla,
niin että likimäärin kaikki tavarat ja
elin-tarpeet, mitä sivistynyt kansa vaatii,
ovat tuotavat Europasta. Suurena
haittana maan edistymiselle ovat ne
alinomaiset sodat villien Kafferi-kansojen
kanssa, jotka ryöstävät maan asukkaitten
karjaa ja harjoittavat kaikenlaista
hirmu-työtä. — Parasta aikaa on
tämä maakunta sodassa kahden mahtavan
Kafferi-kansan kanssa nimiltä Gcolekas
ja Gaikas. Viime kuluneen Joulukuun
2 päimänä oli verinen tappelu
Umzitanzin luona, jossa yli 600 ihmistä
kaatui. Valkea puolue, joka oli
maakunnan sotaväki sekä paljous vapaehtoisia,
sai kuitenkin 24 tunnin kovan
taistelun jälkeen voiton, johon suurin
syy oli paremmat aseet ja sotainen
järjestys sekä kokeneet ja urhoolliset johtajat.
Vaan sanotaan myöskin mustien
tapelleen aivan urhoollisesti ja kuolemaa
pelkäämättä, ehkä kohta enemmistö
ainoastaan olivat varustetut keihäillä
eli assegais. — Kafferien pääjohtajana
on vanha Gcolekas päällikkö
Kreli sekä hänen jälkeensä arvoisa Gaikas
päällikkö Sandilli.

Nämät miehet sanotaan oleman nerokkaat
ja miehuulliset soturit sekä sydämmen
pohjasta vihaavan valkeita.
Sodan luullaan kestävän kauvan, sillä
odotetaan vielä useita kansoja yhdistymään
yllänimitettyjen kanssa. Suurin
syy näihin rettelöihin sanotaan olevan
Hollantilaisten maanviljeliäin ahneus
ja hävytön käytös Kafferia vastaan.
— Vaan olkoon tämä kylliksi sanottu
tästä pikku-sodasta, sillä sinusta
tämä mahtaa jo alkaa tuntua kuivalta,
koska olet tilaisuudessa saada uutisia
suuremmalta sotakentältä. Jää siis hyvästi
tällä kertaa ja hyvää uutta
vuotta. — Matkani täältä menee Itä-Indiaan.

Etelä-Afrikka
Uudelleen julkaistut kirjeet
Anonyymi
Keski-Suomi (lehti)
1878